دستونک…
مھپرانی سرشاھاں گوات سر شماں شیکّار
 دیدگانی آپ ریچ ءِ راھاں ترانگے لیکّار
دوشی واب ءِ سرجاہءَ نال اِتگ چراگان ءَ
 شپ نوں لَڈ اِتگ ماہ ءَ یات کن ، من ءَ ھیکّار
بازیں ترانگ ءُ یاتاں سر شتگ پہ شیدائی
 رھسر ءِ مج ءُ دَنزاں گوات ءَ ھلوتی سیکّار
مھشرانت تئی ترانگ مولم گرندیں بیر ءَ انت
 بیا نپس من کرباناں بے تو زندمان دیکّار
دمک کودَکی گریونت سرکتگ ابیتکی ءَ
 وت مڑاھیں زھیرونکاں پر بہ کن گپور جیکّار
گپور درملکی